Green Mizoram Day 2024 pualin Governor Dr Hari Babu Kambhampati chuan state thing - Herhse tiak  a phun,"739/2024-2025 Aizawl, the 11th June 2024: Kumin Green Mizoram Day 2024 puala state pum huapa hnatlangah Governor Dr. Hari Babu Kambhampati leh Lady Governor Dr Jayashree Kambhampati te pawh tel ve in vawiin chawhma khan  Circular Lawn, Raj Bhavan-ah Herhse tiak an phun a ni. Green Mizoram Day pual hian Governor chuan Mizoram mipuite hnenah ngenna a siam a. Ramngaw chereu nasa chak lutuk avang sik leh sa danglam mek avanga chhiatna lian tak tak thleng chho mekah hian khua leh tui ten ramngaw humhalh pawimawh zia leh ramngaw siam tura tan lak a pawimawh zia kan hriat thar a tul a ti a. Ramngaw chereu in a nghawng tuihna tlem tial tial te, khawlum leh nungcha a nghawng dan te hre tharin a siamthat hna thawh kawngah khua leh tui ten kan mawhphurhna kan hriatthar leh a tul a ni a ti. Governor secretary leh official dangte pawhin Green Mizoram Day pual  hian Raj Bhavan huam chhungah thing tiak chi hrang hrang an phun bawk a ni. Green Mizoram Day hi June 11, 1999 atang khan hman tan a ni a, chuta tang chuan kum tin June 11-ah hman chhunzawm zel a ni. Attachment Loading attachment...",Dated: 11 th Jun 24 11:38 AM,https://dipr.mizoram.gov.in/post/green-mizoram-day-2024-pualin-governor-dr-hari-babu-kambhampati-chuan-state-thing-herhse-tiak-a-phun